Preguntes freqüents
Anterior |  | Següent

## Preguntes freqüents

En aquesta secció s'intenta fer un llistat de les nombroses preguntes relacionades amb Thunar que se'ns han fet. Si sabeu d'alguna altra pregunta que no hi aparegui en aquesta pàgina, si us plau, ompliu una soŀlicitud.

### Perquè el Thunar no executa els fitxers amb la marca d'executables?

Per raons de seguretat Thunar només executa els fitxers de tipus `application/x-desktop`, `application/x-executable` i `application/x-shellscript`. Els fitxers d'escriptori només s'executen si el fitxer d'escriptori és de tipus `Application` i hi ha una línia vàlida `Exec` o els de tipus `Link` i hi ha una `URL` vàlida. Per la resta de tipus només està disponible si el fitxer està marcat com executable per l'usuari actual.

Tingueu en compte que per `application/x-executable` i `application/x-shellscript`, el tipus de fitxer no té per que ser exactament aquest, n'hi ha prou amb que el tipus detectat tingui un pare d'aquest tipus o que el tipus MIME sigui un àlies d'algun d'ells.

### On desa Tunar les metadates associades als fitxers?

El Thunar associa diversa informació amb fitxers i carpetes, a això és al que anomenem metadades. Aquestes metadades de tots els fitxers es desa en un fitxer de base de dades «tdb», al qual anomenem el metafitxer. El fitxer es desa a `$XDG_CACHE_HOME/Thunar/metafile.tdb` i es pot examinat mitjançant l'ordre tdbtool i que es distribueix amb Thunar (es troba al subdirectori `tdb/`).

### On desa Thunar les seves preferències?

Thunar desa les preferències d'usuari, així com les opcions ocultes, en un fitxer `.ini` que es triba a `$XDG_CONFIG_HOME/Thunar/thunarrc` i que es pot examinar emprant qualsevol editor de text. Veieu `docs/README.thunarrc` per una informació detallada de les diverses preferències.

### Com puc emprar gestos de ratolí («mouse gestures») amb Thunar?

Actualment Thunar permet un ús bàsic a la vista d'icones dels anomenats gestos de ratolí. Podeu emprar gestos de ratolí mantenit pitjat el botó del mig del ratolí (normalment la rodeta del ratolí) mentre que el punter del ratolí es troba sobre l'àrea de fons del component de vista d'icones (qualsevol àrea no coberta per un text o una icona). En aquest moment podeu moure el punter del ratolí en qualsevol de les quatre direccions per realitzar algunes accions que us descrivim a continuació.

Esquerra - obra la darrera carpeta que s'hagi visitat
Amunt - obra la carpeta pare
Dreta - obra la següent carpeta que s'ha visitat
Avall - torna a carregar la carpeta actual

### Com puc assignar dreceres de teclat?

Si voleu tornar a fixar una drecera, Thunar admet la forma estàndard de GTK+ per canviar dreceres: simplement passeu per sobre de l'opció de menú amb el ratolí i polseu la drecera de teclat que li voleu fixar.

Per esborrar una assignació de tecles, polseu la tecla de retrocés quan sigueu sobre l'entrada de menú.

Si la drecera no canvia caldrà que habiliteu aquesta funcionalitat al GTK+. Això es pot fer de tres maneres:

- Si esteu executant Xfce 4.3 o superior, ho podeu habilitar-ho mitjançant dreceres de menú editables en el diàleg Preferències de la interfície d'usuari.

- Si executeu GNOME podeu habilitar-ho mitjançant dreceres de menú editables en Menú i Eines del diàleg del centre de control.

- En qualsevol altre cas, poseu en el vostre fitxer `~/.gtkrc-2.0` (creeu-lo si no existeix):

      gtk-can-change-accels=1

### On desa Thunar les dreceres de teclat?

Les dreceres de teclat personalitzades es desen amb l'estàndard de mapa de dreceres de GTK+ en un fitxer a `$XDG_CONFIG_HOME/Thunar/accels.scm`. Les línies d'aquest fitxer que comencen per `;` són comentaris. Veieu la documentació de GTK+ per saber més informació respecte a aquest format de fitxer.

Si sou un empaquetador o un administrador de sistemes que voleu crear uns valors per defecte per les dreceres de teclat, lo que no és el mateix que les dreceres per defecte de Thunar, podeu creat un fitxer anomenat `Thunar/accels.scm` en algun dels directoris `$XDG_CONFIG_DIRS`. Per exemple, si `/etc/xdg` és part de `$XDG_CONFIG_DIRS` (el que acostuma a ser el valor per defecte a moltes distribucions Linux), podeu instaŀlar els vostres valors per defecte i que afectaran a tot el sistema i usuaris a `/etc/xdg/Thunar/accels.scm`. Thunar carregarà els valors d'aquest fitxer a la seva propera engegada.

Anterior |  | Següent
Temes avançats | Inici | Suport