Ús de mitjans extraïbles
Anterior |  | Següent

## Ús de mitjans extraïbles

### Accés a mitjans extraïbles

Thunar és compatible amb els mitjans extraïbles si ha estat muntat amb compatibilitat amb HAL, o si empreu FreeBSD. Tingueu en compte en tot cas que, en FreeBSD 6.0 o superior, és recomanable emprar HAL abans que la compatibilitat nativa que proporciona Thunar.

#### Muntatge de mitjans

Per muntar «mount» mitjans és fer que el sistema de fitxers del mitjà estigui disponible per accedir-hi. Quan munteu un mitjà, el sistema de fitxers del mitjà s'adjunta com un subdirectori del vostre sistema de fitxers.

Per accedir al mitjà, inseriu-lo en el dispositiu corresponent o connecteu el nou dispositiu a l'ordinador (e.g. connectant un llapis USB al un dels vostres ports USB). Un objecta que representa el mitja s'afegirà a la subfinestra lateral del gestor de fitxers. Si s'està executant `xfdesktop` i està configurat per mostrar Fitxer/icones llançadores, aquest objecte també es mostrarà a l'escriptori.

Per muntar el mitjà, feu clic a l'objecte que representa al mitjà. Per exemple, per muntar un disquet feu clic en l'objecte Disquet de la subfinestra lateral. El gestor de fitxers afegirà el sistema de fitxers del mitjà a la vostra estructura de fitxers del sistema i mostrarà el contingut del disquet a l'àrea principal.

#### Extracció de mitjans

Si el dispositiu del mitjà és un dispositiu motoritzat (e.g. un dispositiu CD-ROM), feu clic-dret en l'objecte del dispositiu a la subfinestra lateral o en l'escriptori i seleccioneu Extreu el volum. El mitjà serà expulsat del dispositiu en pocs segons. Si el dispositiu del mitjà no és motoritzat (e.g.: una disquetera o un llapis USB), feu clic-dret en l'objecte del mitjà i seleccioneu Desmunta el volum. Després d'un curt període de temps, es mostrarà una notificació informant-vos que ja és segur treure el mitjà o desconnectar el dispositiu de l'ordinador.

En tot cas, aquesta notificació només es mostrarà si la compatibilitat amb `libnotify` està habilitada i s'ha instaŀlat un dimoni de notificacions. Hi ha un dimoni de Xfce disponible a Projecte Goodies de Xfce. Si no està habilitat la compatibilitat de notificació, espereu fins que el menú contextual desaparegui abans d'extreure el mitjà o desconnectar el dispositiu.

Aneu amb compte amb el fet de que no podeu extreure o desmuntar mitjans que encara els estigui emprant alguna aplicació. Per tant, si el gestor de fitxers rebutja l'extracció del mitjà, comproveu que tanqueu totes les aplicacions que estiguin accedint al mitjà, i comproveu les ordres executant-se en una finestra de `Terminal`.

Assegureu-vos de desmuntar els mitjans extraïbles abans d'expulsar-los. No expulseu un disquet d'una unitat de disquets abans de desmuntar-lo. No traieu un llapis USB abans de desmuntar el dispositiu flaix. Si no desmunteu primer el mitjà podeu perdre informació o fer que el sistema faci fallida.

### Gestió de dispositius i mitjans extraïbles

Thunar pot gestionar automàticament els dispositius i mitjans extraïbles si el paquet thunar-volman està instaŀlat al sistema. Tingueu en compte que per aquesta funcionalitat necessitareu HAL.

Ara, si la compatibilitat amb HAL està disponible i `thunar-volman` està instaŀlat al sistema, podeu habilitar la funcionalitat de Thunar de Gestió de volums. Per fer-ho, obriu les preferències del gestor de fitxers i aneu a la pàgina Avançat i marqueu Habilita el gestor de volums.

El següent pas és configurar a les vostres necessitats la gestió dels dispositius i mitjans extraïbles. Feu clic a l'enllaç Configureu de la secció Gestió de volums. Tot seguit es mostrarà el diàleg de configuració Dispositius i mitjans extraïbles

Si heu emprat anteriorment el `gnome-volume-manager` us sentireu com a casa, ja que s'ha dissenyat per semblar-se i per comportar-se de forma similar al `gnome-volume-manager`. Les preferències es divideixen per categories de dispositius per que sigui més fàcil trobar les opcions del vostres dispositius en concret.

La pàgina Emmagatzematge te les opcions més importants. Com el nom suggereix, aquestes opcions s'apliquen només a dispositius d'emmagatzematge, com poden ser dispositius de disc dur, llapis USBs i CD-ROMs. Les opcions Emmagatzemament extraïble es descriuen a continuació.

Muntatge de dispositius extraïbles quan es connecten

  Habiliteu aquesta opció per muntar automàticament els sistemes de fitxers de dispositius extraïbles (e.g. discs durs externs o llapis USBs) quan aquests es connecten a l'ordinador.

  Aquesta opció s'ha d'habilitar si es vol que algunes altres opcions funcionin amb els dispositius extraïbles. Per exemple, si deshabiliteu aquesta opció, alguns tipus de reproductors portàtils de música no es podran detectar més, inclús si habiliteu l'opció Reprodueix els fitxers de música quan es connectin en la pàgina Multimèdia, l'ordre específica no s'executarà al connectar el reproductor portàtil de música.

Munta els mitjans extraïbles quan s'insereixin

  Habiliteu aquesta opció per muntar automàticament els sistemes de fitxers dels mitjans extraïbles (e.g. CD-ROMs o DVDs) quan els inseriu en el dispositiu.

  Aquesta opció s'ha d'habilitar si es vol que algunes altres opcions funcionin amb els mitjans extraïbles. Per exemple, si deshabiliteu aquesta opció, quan s'insereix un mitjà extraïble no es podrà detectar si aquest te capacitat d'execució automàtica i, per tant, l'opció Executa automàticament programes en dispositius o mitjans nous no tindrà cap efecte en mitjans extraïbles.

Navegació en mitjans extraïbles quan s'insereixin

  Habiliteu aquesta opció per mostrar automàticament el contingut dels mitjans inserits en el gestor de fitxers. Tingueu en compte en tot cas que el contingut només es mostraran si no hi ha cap altra acció possible o si heu triar ignorar el reste d'accions possibles. Per exemple, si inseriu un CD-ROM amb capacitat d'execució automàtica i l'opció Executa automàticament programes en dispositius o mitjans nous està habilitada, s'us demanarà si voleu permetre o no l'execució automàtica. Si trieu ignorar l'execució automàtica el contingut es mostrarà en el gestor de fitxers.

Execució automàtica de programes en nous dispositius o mitjans

  Habiliteu aquesta opció per assegurar-vos d'emprar les capacitats d'execució automàtica d'alguns dispositius i mitjans. Veieu Desktop Application Autostart Specification per més detalls sobre el mecanisme d'execució automàtica. Per millorar la seguretat, sempre s'us demanarà confirmació abans d'executar automàticament cap programa.

  Si l'emulador de Windows WINE està instaŀlat al vostre sistema, el mecanisme d'execució automàtica també intentarà executar els fitxers `autorun.exe` emprant WINE.

Obertura de fitxers en nous dispositius i mitjans

  Habiliteu aquesta opció per emprar les capacitat d'obertura automàtica de certs dispositius i mitjans. Veieu Desktop Application Autostart Specification per detalls referents al mecanisme d'obertura automàtica. Per millorar la seguretat, sempre s'us demanarà confirmació abans d'obrir automàticament cap fitxer.

La resta d'opcions us permeten fixar una ordre a executar-se quan certs tipus de mitjans s'insereixin en un dispositiu o certs tipus de dispositius externs es connectin. L'ordre pot emprar tres variables especials que es substituiran quan l'ordre s'executi:

`%d`

  Cada aparició del literal `%d` en l'ordre es substituirà amb el camí al fitxer de dispositiu afegit. Per exemple, si heu connectat un llapis USB, el camí al fitxer de dispositiu serà `/dev/da0s1` o `/dev/sda1`.

  Si no hi ha cap fitxer de dispositiu associat al dispositiu o no es pot trobar el fitxer de dispositiu, la variable `%d` es substituirà per una cadena buida.

`%h`

  Cada aparició del literal `%h` en l'ordre es substituirà amb el UDI HAL del dispositiu afegit.

`%m`

  Cada aparició del literal `%m` en l'ordre es substituirà amb el punt de muntatge on s'ha muntat el dispositu afegit. Si no es pot muntar el dispositiu (e.g: impressores o teclats) o si el muntatge automàtic no està habilitat, el `%m` es substituirà per una cadena buida.

#### Problemes amb el gestor de volums

Consells útils per configurar el gestor de volums en cas de que no funcioni com espereu.

1. Comproveu que `Thunar` s'estigui executant com a dimoni. El gestor de volums depèn d'això, ja que no és un dimoni en sí mateix. Per defecte, Xfce al iniciar-se llança `Thunar` com a dimoni. Si s'ha mort per algun motiu, obriu Executa (emprant la drecera de teclat Alt+F2 o fent clic-dret a l'escriptori i seleccionant Executa… del menú de l'escriptori), introduïu `Thunar --daemon` i feu clic en Executa.

2. Intenteu executar `thunar-volman` en una finestra de `Terminal` després d'haver connectat el dispositiu o d'haver inserit el mitjà. Primer us caldrà endevinar l'UDI HAL del nou dispositiu emprant `lshal` o `hal-device`. Un cop sabeu l'UDI, executeu `thunar-volman --device-added <UDI-del-dispositiu>` en una finestra de `Terminal` i veieu la sortida per trobar errors o advertències.

Si encara no vol funcionar, podeu preguntar al Fòrum Xfce o a la llista de correu thunar-dev.

Anterior |  | Següent
Fitxers i carpetes | Inici | Preferències del gestor de fitxers